
2 Αυγούστου 2005 


ΝΟΜΟΣ ΥΠΆΡΙΘ. 3376 
Ίδρυση Σχολείου Ευρωπαϊκής Παιδείας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο 1 

1. Ιδρύεται, από το σχολικό έτος 2005-2006, στο Ηρά¬ 
κλειο Κρήτης σχολείο γενικής εκπαίδευσης με τίτλο «Σχο¬ 
λείο Ευρωπαϊκής Παιδείας (Σ.Ε.Π.)», για την παροχή προ- 
σχολικής αγωγής, πρωτοβάθμιας και δευτεροβάθμιας εκ¬ 
παίδευσης, στα τέκνα των υπαλλήλων του Ευρωπαϊκού 
Οργανισμού για την Ασφάλεια Δικτύων και Πληροφοριών. 

2. Το Σ.Ε.Π. ανήκει στο Ελληνικό Δημόσιο και υπάγεται 
στην αρμοδιότητα του Περιφερειακού Διευθυντή της Πε¬ 
ριφερειακής Διεύθυνσης Πρωτοβάθμιας και Δευτερο¬ 
βάθμιας Εκπαίδευσης Κρήτης. Η δαπάνη λειτουργίας του 
βαρύνει εξ ολοκλήρου τον Κρατικό Προϋπολογισμό. 

3. Η λειτουργία του Σ.Ε.Π. διέπεται από τις διατάξεις αυ¬ 
τού του νόμου, των κανονιστικών πράξεων που εκδίδονται 
κατ’ εξουσιοδότηση αυτού και κατά τα λοιπά από τις κεί¬ 
μενες περί γενικής εκπαίδευσης διατάξεις. 

4. Στο Σ.Ε.Π. λειτουργούν: α) κύκλος προσχολικής αγω¬ 
γής, β) κύκλος σπουδών πρωτοβάθμιας εκπαίδευσης με 
πέντε τάξεις συνολικής διάρκειας πέντε σχολικών ετών 
και γ) κύκλος σπουδών δευτεροβάθμιας εκπαίδευσης με 
επτά τάξεις συνολικής διάρκειας επτά σχολικών ετών. 

5. Οι πέντε τάξεις πρωτοβάθμιας εκπαίδευσης και η 
πρώτη τάξη δευτεροβάθμιας εκπαίδευσης του Σ.Ε.Π. εί¬ 
ναι αντίστοιχες με τις έξι τάξεις πρωτοβάθμιας εκπαίδευ¬ 
σης των ελληνικών σχολείων. Η δεύτερη, τρίτη και τέταρ¬ 
τη τάξη δευτεροβάθμιας εκπαίδευσης είναι αντίστοιχες 
με τις τρεις τάξεις του ελληνικού γυμνασίου και οι λοιπές 
τρεις τάξεις δευτεροβάθμιας εκπαίδευσης του Σ.Ε.Π. εί¬ 
ναι αντίστοιχες με τις τρεις τάξεις του ελληνικού λυκείου. 

6. Κατά την πρώτη εφαρμογή του νόμου αυτού στο 
Σ.Ε.Π. λειτουργούν ο κύκλος προσχολικής αγωγής και μέ¬ 
χρι τέσσερις πρώτες τάξεις του κύκλου της πρωτοβάθ¬ 
μιας εκπαίδευσης, ανάλογα με τον αριθμό των μαθητών. 
Με απόφαση του Υπουργού Εθνικής Παιδείας και Θρη¬ 
σκευμάτων, που εκδίδεται βάσει του άρθρου 7 παρ. 5, 
επεκτείνεται σταδιακά η λειτουργία του Σ.Ε.Π. αναλόγως 
των αναγκών και στις λοιπές τάξεις. 


Άρθρο 2 

1. Στο Σ.Ε.Π. εγγράφονται τα τέκνα των υπαλλήλων του 
Ευρωπαϊκού Οργανισμού για την Ασφάλεια Δικτύων και 
Πληροφοριών ή άλλων υπηρεσιών της Ευρωπαϊκής Ένω¬ 
σης. Μπορούν ακόμη να εγγράφονται κατά προτεραιότη¬ 
τα: α) τέκνα υπαλλήλων των Διεθνών Οργανισμών και των 
διπλωματικών αποστολών που εδρεύουν στο Ηράκλειο της 
Κρήτης και β) τέκνα των οποίων ο ένας τουλάχιστον από 
τους γονείς τους είναι πολίτης χώρας - μέλους της Ε.Ε. 

2. Αν ο αριθμός των αιτήσεων εγγραφής μαθητών των 
περιπτώσεων α' και β' της προηγούμενης παραγράφου 
υπερβαίνει τον αριθμό των υπολειπόμενων κενών θέσε¬ 
ων, η επιλογή των μαθητών που θα εγγραφούν γίνεται με 
βάση κριτήρια που καθορίζονται με την υπουργική από¬ 
φαση που εκδίδεται βάσει του άρθρου 7 παρ. 3. 

3. Η ηλικία και οι προϋποθέσεις εγγραφής και μετεγ¬ 
γραφής μαθητών στο Σ.Ε.Π. διέπονται από την ελληνική 
νομοθεσία για τη γενική εκπαίδευση. 

Άρθρο 3 

1. Στον κύκλο προσχολικής αγωγής και σε κάθε τάξη 
των κύκλων σπουδών πρωτοβάθμιας και δευτεροβάθμιας 
εκπαίδευσης λειτουργούν επί μέρους γλωσσικά τμήματα. 
Τα γλωσσικά τμήματα κατά την πρώτη εφαρμογή του πα¬ 
ρόντος είναι δύο, ένα αγγλόφωνο και ένα ελληνόφωνο. 

Με υπουργική απόφαση, που εκδίδεται βάσει του άρ¬ 
θρου 7 παρ. 5, μπορεί να ιδρύονται και άλλα γλωσσικά 
τμήματα αναλόγως των αναγκών. 

2. Αναλόγως των αναγκών, σε κάθε γλωσσικό τμήμα δι¬ 
δάσκεται πρόσθετα και η μητρική γλώσσα των μαθητών. Η 
διδασκαλία της μητρικής γλώσσας, σε εξαιρετικές δε περι¬ 
πτώσεις και η διδασκαλία άλλων μαθημάτων, μπορεί να πα¬ 
ρέχεται με το σύστημα της τηλεδιδασκαλίας από συγκε¬ 
κριμένο σχολείο, που ανήκει στο σύστημα των Ευρωπαϊκών 
Σχολείων και με το οποίο το Σ.Ε.Π. διατηρεί συνεργασία. 

3. Το πρόγραμμα σπουδών, το ωράριο και το αναλυτικό 
ωρολόγιο πρόγραμμα διδασκαλίας των μαθημάτων, κα¬ 
θώς και η οργάνωση της διδασκαλίας, η επάρκεια της φοί¬ 
τησης, οτρόπος αξιολόγησης των μαθητών, τα σχετικά με 
την προαγωγή και αποφοίτηση των μαθητών θέματα, κα¬ 
θώς και τα πιστοποιητικά και οι τίτλοι σπουδών που χορη¬ 
γείτο Σ.Ε.Π. ρυθμίζονται με υπουργική απόφαση που εκ- 
δίδεται κατά τις διατάξεις του άρθρου 7 παρ. 2, με βάση 
τον κανονισμό λειτουργίας, τα αναλυτικά προγράμματα 

και το ειδικότερο περιεχόμενο σπουδών που εφαρμόζε¬ 
ται στα Ευρωπαϊκά Σχολεία. 

4. Με απόφαση του Υπουργού Εθνικής Παιδείας και 
Θρησκευμάτων καθορίζονται η έναρξη και λήξη του σχο¬ 
λικού έτους, οι διακοπές και αργίες. 

Άρθρο 4 

1. Όργανα διοίκησηςτου Σ. Ε. Π. είναι ο Διευθυντής, οι δύο 
Υποδιευθυντές πρωτοβάθμιας και δευτεροβάθμιας εκπαί¬ 
δευσης και ο Σύλλογος Διδασκόντων. Με απόφαση του 
Υπουργού Εθνικής Παιδείας και Θρησκευμάτων καθορίζο¬ 
νται τα όργανα και η διαδικασία επιλογής, οι αρμοδιότητες 
και τα καθή κοντά το υ Διευθ υ ντή και των λοιπών οργάνων δι¬ 
οίκησης του Σ.Ε.Π., η διαδικασία και ο τρόπος λειτουργίας 
τους και λήψης των αποφάσεων, καθώς και κάθε άλλη σχε¬ 
τική μετά θέματα αυτά και τη διοίκηση του Σ.Ε.Π. λεπτομέ¬ 
ρεια που είναι αναγκαία για την ομαλή λειτουργία του. 

2. Το Σ.Ε.Π. διατηρεί συνεργασία για εκπαιδευτικά θέ¬ 
ματα με ένα ή περισσότερα Ευρωπαϊκά Σχολεία, που ορί¬ 
ζονται, μετά από πρόταση της Επιτροπής που προβλέπε- 
ται από την επόμενη παράγραφο, με υπουργική απόφαση 
που εκδίδεται κατά τις διατάξεις του άρθρου 7 παρ. 5. 

3. Συνιστάται Επιτροπή που αποτελείται από: α) τον Πε¬ 
ριφερειακό Διευθυντή της Περιφερειακής Διεύθυνσης 
Πρωτοβάθμιας και Δευτεροβάθμιας Εκπαίδευσης Κρή¬ 
της, β) τους Διευθυντές Εκπαίδευσης των Διευθύνσεων 
Πρωτοβάθμιας και Δευτεροβάθμιας Εκπαίδευσης Ηρα¬ 
κλείου Κρήτης, γ) τον Διευθυντή του Σ.Ε.Π., δ) τους δύο 
εθνικούς επιθεωρητές του ΥΠ.Ε.Π.Θ., μέλη των Συμβου¬ 
λίων Επιθεώρησης των Ευρωπαϊκών Σχολείων, ε) έναν εκ¬ 
πρόσωπο του εκπαιδευτικού προσωπικού, που προτείνε- 
ται σε κοινή συνεδρίαση από τους διδάσκοντες του σχο¬ 
λείου. Η Επιτροπή προτείνει στον Υπουργό Εθνικής 
Παιδείας και Θρησκευμάτων τα Ευρωπαϊκά Σχολεία μετά 
οποία θα συνεργάζεται το Σ.Ε.Π., τον τρόπο και τις διαδι¬ 
κασίες πραγματοποίησης αυτής της συνεργασίας και ει- 
σηγείται για θέματα διδακτικής και οργανωτικής υποστή¬ 
ριξης του Σ.Ε.Π. Παρακολουθεί και συντονίζει την επικοι¬ 
νωνία του Σ.Ε.Π. με τα συνεργαζόμενα Ευρωπαϊκά 
Σχολεία και γενικά ενεργεί ως σύνδεσμός του μετά Ευρω¬ 
παϊκά Σχολεία. Η Επιτροπή αυτή συγκροτείται με απόφα¬ 
ση του Υπουργού Εθνικής Παιδείας και Θρησκευμάτων. 

4. Ως προς τα εκπαιδευτικά θέματα το Σ.Ε.Π. υπάγεται 
στο σύστημα επιθεώρησης των Ευρωπαϊκών Σχολείων, 
όπως αυτό ορίζεται στη σύμβαση με την οποία εγκρίθηκε 
το καταστατικό των Ευρωπαϊκών Σχολείων και η οποία δη- 
μοσιεύθηκε στο υπ’ αριθμ. 1_ 212 φύλλο της Επίσημης 
Εφημερίδας των Ευρωπαϊκών Κοινοτήτων της 17ης Αυ- 
γούστου 1994. Η σύνδεση και η απαραίτητη συνεργασία 
του με το Συμβούλιο Επιθεώρησης των Ευρωπαϊκών Σχο¬ 
λείων διασφαλίζεται μέσω των δύο εθνικών επιθεωρητών 
του ΥΠ.Ε.Π.Θ., μελών του Συμβουλίου Επιθεώρησης των 
Ευρωπαϊκών Σχολείων. Ο Περιφερειακός Διευθυντής της 
Περιφερειακής Διεύθυνσης Πρωτοβάθμιας και Δευτερο¬ 
βάθμιας Εκπαίδευσης Κρήτης, μετά από πρόταση της 
Επιτροπήςτου άρθρου αυτού, μπορεί να προσκαλεί τους 
επιθεωρητές του Συμβουλίου Επιθεώρησης των Ευρω¬ 
παϊκών Σχολείων μέχρι δύο φορές κάθε σχολικό έτος. Η 
σχετική δαπάνη βαρύνει τον Κρατικό Προϋπολογισμό. 

Άρθρο 5 

1. Συνιστώνται στο Σ.Ε.Π. μία θέση Διευθυντή και δύο 
θέσεις Υποδιευθυντών, η μία πρωτοβάθμιας και η άλλη 


δευτεροβάθμιας εκπαίδευσης. Οι θέσεις είναι κοινές για 
όλα τα γλωσσικά τμήματα. Ο Υποδιευθυντής πρωτοβάθ¬ 
μιας εκπαίδευσης είναι αρμόδιος και για την προσχολική 
αγωγή. 

2. Η σύνθεση του διδακτικού προσωπικού και οι ανα¬ 
γκαίες θέσεις για το ελληνόφωνο τμήμα, το αγγλόφωνο 
τμήμα και τη διδασκαλία της μητρικής γλώσσας, καθορί¬ 
ζονται με υπουργική απόφαση που εκδίδεται βάσει του 
άρθρου 7 παρ. 4. Με όμοια απόφαση καθορίζονται και οι 
θέσεις διοικητικού και λοιπού προσωπικού του Σ.Ε.Π. 

3. Οι θέσεις του Διευθυντή, των Υποδιευθυντών και του 
διδακτικού προσωπικού του ελληνόφωνου τμήματος, κα¬ 
θώς και του αναγκαίου διδακτικού προσωπικού για τη δι¬ 
δασκαλία της ελληνικής γλώσσας, είναι θέσεις μόνιμων 
υπαλλήλων και πληρούνται με απόσπαση δημόσιων εκ¬ 
παιδευτικών λειτουργών αντίστοιχης βαθμίδας μετά από 
αίτησή τους. Προϋπόθεση για την απόσπαση των δημό¬ 
σιων εκπαιδευτικών λειτουργών είναι να έχουν διδάξει για 
ένα τουλάχιστον έτος σε Ευρωπαϊκό Σχολείο ίδιας βαθμί¬ 
δας ή να πληρούν τις προϋποθέσεις για την απόσπαση 
Ελλήνων εκπαιδευτικών σε Ευρωπαϊκά Σχολεία. Αν δεν εί¬ 
ναι δυνατή η κάλυψη των θέσεων διδακτικού προσωπικού 
με απόσπαση μόνιμων δημοσίων εκπαιδευτικών, μπορεί 
να προσλαμβάνονται, μετά από σχετική προκήρυξη, εκ¬ 
παιδευτικοί ωρομίσθιοι ή με σύμβαση εργασίας ορισμέ¬ 
νου χρόνου. Οι προσλαμβανόμενοι πρέπει να συγκεντρώ- 
νουντα προσόντα που απαιτούνται, κατά περίπτωση, από 
τις ισχύουσες διατάξεις για να προσληφθούν στη δημό¬ 
σια εκπαίδευση. Αναγκαία πρόσθετα προσόντα ορίζονται 
με την υπουργική απόφαση, που εκδίδεται βάσει του άρ¬ 
θρου 7 παρ. 4. 

4. Στις θέσεις διδακτικού προσωπικού του αγγλόφωνου 
τμήματος, καθώς και στις θέσεις διδακτικού προσωπικού 
για τη διδασκαλία άλλης, πλην της ελληνικής, μητρικής 
γλώσσας, προσλαμβάνονται, μετά από σχετική προκήρυ¬ 
ξη και κατ’ εξαίρεση των κειμένων διατάξεων, εκπαιδευτι¬ 
κοί ωρομίσθιοι ή με σύμβαση εργασίας ορισμένου χρό¬ 
νου. Τα προσόντα που πρέπει να πληρούν οι προσλαμβα¬ 
νόμενοι ορίζονται με την υπουργική απόφαση, που 
εκδίδεται βάσει του άρθρου 7 παρ. 4. Κατά την πρώτη 
εφαρμογή του νόμου αυτού η πρόσληψη του προσωπι¬ 
κού της παρούσας παραγράφου γίνεται με απλή πρό¬ 
σκληση ενδιαφέροντος, που δημοσιεύεται σε δύο ημερή¬ 
σιες εφημερίδες πανελλαδικής κυκλοφορίας και σε δύο 
τοπικές εφημερίδες του Νομού Ηρακλείου και με την 
οποία καθορίζονται η προθεσμία υποβολής της σχετικής 
αίτησης και τα απαιτούμενα δικαιολογητικά. 

5. Οι θέσεις διοικητικού και λοιπού προσωπικού του 
σχολείου καλύπτονται σύμφωνα με τις διατάξεις της ελ¬ 
ληνικής νομοθεσίας. 

6. Με την επιφύλαξη των διατάξεων του νόμου αυτού, 
ως προς τα επαγγελματικά δικαιώματα και τις υποχρεώ¬ 
σεις, τις πειθαρχικές ευθύνες, τα δικαιώματα μισθών και 
κοινωνικής ασφάλισης, καθώς και την υπηρεσιακή γενικά 
κατάσταση του κάθε φύσης και σχέσης εργασίας προσω¬ 
πικού του Σ.Ε.Π. εφαρμόζονται οι κείμενες διατάξεις της 
ελληνικής νομοθεσίας. 

Άρθρο 6 

1. Στον Διευθυντή του Σ.Ε.Π. καταβάλλεται επίδομα θέ¬ 
σης ίσο με το ποσό του αντίστοιχου επιδόματος, που κα¬ 
ταβάλλεται στους Διευθυντές των ελληνικών λυκείων προ¬ 
σαυξημένο κατά 50%. Στους Υποδιευθυντές καταβάλλε- 

ται αντίστοιχα το ποσό του επιδόματος θέσης του Διευθυ¬ 
ντή ελληνικού γυμνασίου προσαυξημένο κατά 40%. 

2. Οι αποδοχέςτου κάθε φύσης και σχέσης εργασίας δι¬ 
δακτικού προσωπικού μπορεί να προσαυξάνονται, κατ’ 
εξαίρεση των κειμένων διατάξεων, με κοινή υπουργική 
απόφαση, που εκδίδεται βάσει του άρθρου 7 παρ. 5. 

3. Γιατην κάλυψη των δαπανώνπου προκύπτουν απάτην 
εφαρμογή των διατάξεων του νόμου αυτού, εγγράφονται 
σχετικές πιστώσεις στον προϋπολογισμό της Περιφερεια¬ 
κής Διεύθυνσης Πρωτοβάθμιας και Δευτεροβάθμιας Εκ¬ 
παίδευσης Κρήτης. Τα κονδύλια που διατίθενται για τις 
τρέχουσες λειτουργικές δαπάνες του Σ.Ε.Π. διαχειρίζεται 
πενταμελής επιτροπή, που συγκροτείται με απόφαση του 
Περιφερειακού Διευθυντή της Περιφερειακής Διεύθυν¬ 
σης Πρωτοβάθμιας και Δευτεροβάθμιας Εκπαίδευσης 
Κρήτης και αποτελείται από τον Διευθυντή και τους δύο 
Υποδιευθυντές του Σ.Ε.Π., καθώς και από δύο εκπροσώ¬ 
πους γονέων και κηδεμόνων των μαθητών, έναν των μαθη¬ 
τών πρωτοβάθμιας και έναν των μαθητών δευτεροβάθ¬ 
μιας εκπαίδευσης. Οι εκπρόσωποι των γονέων ορίζονται 
από τον οικείο σύλλογο, εφαρμοζομένων αναλόγως των 
διατάξεων που ισχύουν για τον ορισμό του εκπροσώπου 
γονέων και κηδεμόνων στις σχολικές επιτροπές των 
δημόσιων σχολείων. Κατά την πρώτη εφαρμογή του παρό¬ 
ντος νόμου η επιτροπή λειτουργεί νόμιμα χωρίς τον Υποδι¬ 
ευθυντή Δευτεροβάθμιας Εκπαίδευσης και τον εκπρόσω¬ 
πο γονέων και κηδεμόνων μαθητών της Δευτεροβάθμιας 
Εκπαίδευσης. Μέχρι τον ορισμό του εκπροσώπου γονέων 
και κηδεμόνωντων μαθητών Πρωτοβάθμιας Εκπαίδευσης, 
η επιτροπή λειτουργεί νόμιμα με εκπρόσωπο γονέων και 
κηδεμόνων των μαθητών Πρωτοβάθμιας Εκπαίδευσης, 
που ορίζεται από τον Περιφερειακό Διευθυντή της Περιφε¬ 
ρειακής Διεύθυνσης Πρωτοβάθμιας και Δευτεροβάθμιας 
Εκπαίδευσης Κρήτης. 

Άρθρο 7 

1. Με Προεδρικό διάταγμα, που εκδίδεται με πρόταση 
των Υπουργών Εθνικής Παιδείας και Θρησκευμάτων, 
Εσωτερικών, Δημόσιας Διοίκησης και Αποκέντρωσης, Οι¬ 
κονομίας και Οικονομικών και Εξωτερικών, μπορεί να 
ιδρύονται και σε άλλες περιοχές της Ελλάδας, στις οποί¬ 
ες εγκαθίστανται Ευρωπαϊκοί Οργανισμοί ή Υπηρεσίες 
της Ευρωπαϊκής Ένωσης, όμοια σχολεία, διεπόμενα από 
τις διατάξεις του παρόντος νόμου και των κατ’ εξουσιο¬ 
δότηση αυτού εκδιδόμενων υπουργικών αποφάσεων, κα¬ 
θώς και να ρυθμίζονται όλες οι ειδικότερες και σχετικές 
λεπτομέρειες προσαρμογής. 

2. Με απόφαση του Υπουργού Εθνικής Παιδείας και 
θρησκευμάτων καθορίζονται όλα τα θέματα σχετικά με 
το πρόγραμμα σπουδών, το ωράριο και το αναλυτικό 
ωρολόγιο πρόγραμμα διδασκαλίας των μαθημάτων, κα¬ 
θώς και την οργάνωση της διδασκαλίας, την επάρκεια της 
φοίτησης, τον τρόπο αξιολόγησης των μαθητών, την προ¬ 
αγωγή και αποφοίτηση των μαθητών, τα πιστοποιητικά 
και τους τίτλους σπουδώνπου χορηγείτο Σ.Ε.Π. και κάθε 
άλλη σχετική με τα θέματα αυτά λεπτομέρεια. Με όμοια 
απόφαση ρυθμίζονται τα θέματα που αφορούν την πρό¬ 
σκληση των επιθεωρητών του Συμβουλίου Επιθεωρητών 
των Ευρωπαϊκών Σχολείων και κάθε άλλη λεπτομέρεια 
σχετικά με τη ν επιθεώ ρηση το υ Σ. Ε. Π. και τη στέγασή το υ. 

3. Με απόφαση του Υπουργού Εθνικής Παιδείας και 
Θρησκευμάτων ρυθμίζεταιτο ωράριο του διδακτικού προ¬ 
σωπικού, ο αριθμός μαθητών κατά τάξη, τμήμα και κύκλο 


σπουδών, τα δικαιολογητικά και οι προθεσμίες εγγραφής 
και μετεγγραφής μαθητών και κάθε σχετική λεπτομέρεια 
ή θέμα αναγκαίο για την ομαλή λειτουργία του Σ.Ε.Π. 

4. Με κοινή απόφαση των Υπουργών Εθνικής Παιδείας 
και Θρησκευμάτων, Εσωτερικών, Δημόσιας Διοίκησης 
και Αποκέντρωσης και Οικονομίας και Οικονομικών ρυθ¬ 
μίζεται η σύνθεση του προσωπικού, ο αριθμός, το είδος 
και τα ειδικότερα προσόντα του εκπαιδευτικού και διοικη¬ 
τικού προσωπικού, για όλα τα επί μέρους τμήματα του 
Σ.Ε.Π. και για τη διδασκαλία της μητρικής γλώσσας. Με 
απόφαση του Υπουργού Εθνικής Παιδείας και Θρησκευ¬ 
μάτων καθορίζονται τα αναγκαία τυπικά και ειδικά προ¬ 
σόντα του Διευθυντή, των Υποδιευθυντών και του εκπαι¬ 
δευτικού προσωπικού του αγγλόφωνου τμήματος, καθώς 
και του εκπαιδευτικού προσωπικού για τη διδασκαλία άλ¬ 
λης, πλην της ελληνικής, μητρικής γλώσσας, καθώς και 
κάθε άλλη σχετική λεπτομέρεια. 

5. Με κοινή απόφαση των Υπουργών Εθνικής Παιδείας 
και Θρησκευμάτων και Οικονομίας και Οικονομικών μπο¬ 
ρεί να επεκτείνεταιη λειτουργία του Σ.Ε.Π. και στις λοιπές 
τάξεις πρωτοβάθμιας εκπαίδευσης, καθώς και στις τάξεις 
του κύκλου δευτεροβάθμιας εκπαίδευσης, να ιδρύονται 
στο σχολείο αυτό και άλλα γλωσσικά τμήματα και να ρυθ¬ 
μίζονται οι σχετικές λεπτομέρειες, να ορίζεται το συνερ- 
γαζόμενο Ευρωπαϊκό Σχολείο, ο τρόπος με τον οποίο 
πραγματοποιείται αυτή η συνεργασία και οι λεπτομέρειες 
εφαρμογής του συστήματος τηλεδιδασκαλίας. Με όμοια 
απόφαση ρυθμίζονται τα θέματα που αφορούν τη διαχεί¬ 
ριση των πιστώσεων που διατίθενται για τις λειτουργικές 
δαπάνεςτου Σ.Ε.Π., το διαχειριστικό έλεγχο των πράξεων 
της επιτροπής του άρθρου 6 παρ. 3, τις αποζημιώσεις 
εκτός έδρας των επιθεωρητών του Συμβουλίου Επιθεω¬ 
ρητών των Ευρωπαϊκών Σχολείων και τις τυχόν ποσοστι¬ 
αίες αυξήσεις των αποδοχών του κάθε φύσης και σχέσης 
εργασίας διδακτικού προσωπικού, καθώς και κάθε άλλη 
σχετική λεπτομέρεια. 

Άρθρο 8 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά στις επί μέρους διατάξεις του. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 29 Ιουλίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΕΞΩΤΕΡΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Π. ΜΟΛΥΒΙΑΤΗΣ Μ. ΓΙΑΝΝΑΚΟΥ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΠΑΝΑΓΙΩΤΟΠΟΥΛΟΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 1 Αυγούστου 2005 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α.ΠΑΠΑΛΗΓΟΥΡΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ή«ρ: νννννν.βΐ.ςι- 


ΡΑΧ 210 52 21 004 

Θ-ΙΤΊ3Μ: \Λ/θ5ΓΠ35ΐθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 1 6 σελίδες σε 1 θιιγο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπι και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΙθΓπθΙ 

ΗΜρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβΓηβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 Θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓπΘΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























